b'\n_START_ARTICLE_\nAMV\n_START_PARAGRAPH_\nAMV (angl. Anime music video) paprastai yra fano sukurtas muzikinis vaizdo klipas, susidedantis i\xc5\xa1 vieno ar keleto animacini\xc5\xb3 serial\xc5\xb3 ar film\xc5\xb3 vaizd\xc5\xb3, susinchronizuot\xc5\xb3 su garso \xc4\xafra\xc5\xa1ais, da\xc5\xbeniausiai dainomis ar anons\xc5\xb3 garso \xc4\xafra\xc5\xa1ais._NEWLINE_Tokie vaizdo klipai yra viena fan\xc5\xb3 jausm\xc5\xb3 i\xc5\xa1rai\xc5\xa1kos form\xc5\xb3, kur turinio perdirbimas, remiantis naujomis id\xc4\x97jomis, vaidina svarbu vaidmen\xc4\xaf gerb\xc4\x97j\xc5\xb3 vaizduot\xc4\x97je. Neribota muzikini\xc5\xb3 vaizdo klip\xc5\xb3 k\xc5\xabrimo laisv\xc4\x97 leid\xc5\xbeia sukelti visi\xc5\xa1kai nauj\xc4\x85 \xc4\xafsp\xc5\xabd\xc4\xaf apie anime, pvz., atsirenkant tokias scenas, kur atsispindi tam tikra atmosfera ar situacija. Montuojant klip\xc4\x85 i\xc5\xa1 \xc4\xafvairi\xc5\xb3 vaizdo \xc5\xa1altini\xc5\xb3 galima padaryti taip, jog galutiniame variante veik\xc4\x97jai, kurie tikriausiai niekada nesusitikt\xc5\xb3, susitinka._NEWLINE_AMV da\xc5\xbeniausiai talpinami ir platinami internete, tokiuose vaizd\xc5\xb3 dalijimosi tinklalapiuose kaip AnimeMusicVideos.org ar YouTube. Anime konventuose da\xc5\xbenai organizuojami AMV konkursai ar demonstracijos.\n_START_SECTION_\nIstorija\n_START_PARAGRAPH_\nPirm\xc4\x85j\xc4\xaf AMV 1982\xc2\xa0m. suk\xc5\xabr\xc4\x97 21-eri\xc5\xb3 met\xc5\xb3 Jim Kaposztas i\xc5\xa1 Niud\xc5\xbeersio. Jo sumontuotas vaizdo klipas susid\xc4\x97jo i\xc5\xa1 brutali\xc5\xb3 scen\xc5\xb3, panaudot\xc5\xb3 i\xc5\xa1 anime \xe2\x80\x9eUch\xc5\xab Senkan Yamato\xe2\x80\x9c, su fone skamban\xc4\x8dia grup\xc4\x97s \xe2\x80\x9eThe Beatles\xe2\x80\x9c daina \xe2\x80\x9eAll You Need Is Love\xe2\x80\x9c.\n_START_SECTION_\nTeisin\xc4\x97s problemos\n_START_PARAGRAPH_\nKadangi tokie muzikiniai vaizdo klipai da\xc5\xbeniausiai talpinami ir platinami internete, pastaraisiais metais i\xc5\xa1augo reikalavim\xc5\xb3, ypatingai i\xc5\xa1 muzikos \xc4\xafra\xc5\xa1\xc5\xb3 pramon\xc4\x97s pus\xc4\x97s, pa\xc5\xa1alinti AMV klipus i\xc5\xa1 toki\xc5\xb3 tinklalapi\xc5\xb3 kaip AnimeMusicVideos.org ir YouTube skai\xc4\x8dius, ypating\xc4\x85 d\xc4\x97mes\xc4\xaf skiriant YouTube d\xc4\x97l tinklalapio santykinai didelio populiarumo ir orientacijos \xc4\xaf pelno gavim\xc4\x85.'